Ramaphosa: Deeglike gesprekke nodig voor vryhandel werklikheid word | Maroela Media
Pres. Cyril Ramaphosa onderteken die Kigali-verklaring in Rwanda (Foto: Twitter via die Presidensie)
Ramaphosa was Woensdag een van meer as 40 Afrika-staatshoofde om die Kigali-verdrag te onderteken wat sal lei tot vryhandel tussen Afrikalande wanneer die finale ooreenkoms onderteken is.
Ramaphosa het dié ooreenkoms van die Afrika-unie (AU) by die African Continental Free Trade Area (AfCTA) se buitengewone sakeberaad in Rwanda onderteken – dieselfde beraad waarop hy voorgestel het dat 'n enkele homogene geldeenheid vir Afrikalande geskep moet word.
Die ooreenkoms het glo die potensiaal om 'n bruto binnelandse produk (BBP) van $25 triljoen te skep.
Ramaphosa het gesê hy verwelkom hierdie "geskiedkundige besluit" wat al jare 'n droom vir die stigters van die Afrika-unie is.
"Ons is deel van hierdie proses om Afrika vir vryhandel te open. Al wat ons van die ondertekening van die finale ooreenkoms weerhou, is ons eie beraadslagingsproses. Ons moet dit nog eers in Suid-Afrika bespreek sodat dit in die kabinet verder gevoer kan word, daarna met belanghebbendes en vennote bespreek en uiteindelik in die parlement voorgelê kan word," sê hy.
Ramaphosa sê Suid-Afrika is 'n groot deel van die Afrikakontinent. Daarom wil hy graag hê dat die land deel moet wees van die vryhandelooreenkoms. Volgens hom is vryhandel 'n werklikheid en die proses van oorlegpleging bloot 'n formaliteit.
Pres. Muhammad Buhari van Nigerië het hom oor dieselfde redes aan die raad onttrek en nié die verdrag onderteken nie aangesien "meer gesprekke oor vryhandel in Nigerië" eers nodig is.
Ek wens ons kon nuwe woorde kry vir goed soos triljoen. Dis deesdae onmoontlik om te weet wat dit beteken. In hierdie geval beteken dit seker die Amerikaanse miljoen miljoen, maar tóg…
As ons maar net SI eenhede kon gebruik. R1000 is 'n kilorand, 'n miljard is 'n gigarand, en triljoen soos in hierdie berig, 'n terrarand, sodat dit nie verwar word met 'n exarand nie. Sien https://en.wikipedia.org/wiki/Metric_prefix
Afrika het nog 'n ver pad om te stap, die grense is bv in Suid Afrika klomp jaar gelede oopgegooi, en daar is van die noorde af ingestroom. (Dit laat my aan so 350 jaar gelede dink.) Is dit raadsaam om dit nog makliker te maak? Die reaksie van die agtergeblewenis binnelands was oorweldigend, daar dit hulle van geleenthede ontneem het. Dus sal daar baie hard gedink moet word voor ons dit vir mense noord van ons nog makliker maak om die land binne te kom. Gee eers aandag aan jou eie mense, dis dalk wat Nigerië ook in gedagte… Lees meer »
Wie gaan lus wees om iets te vervaardig as jou perseel enige tyd onteien kan word? Die onteieningsplan gaan SA sonder 'n ekonomie laat. Almal wat self iets kan maak of uitdink gaan landuit gaan om grootskaalse onteiening vry te spring.
Hy meld dat daar tyd nodig is om belanghebbendes te raadpleeg maar grondgryp is anders daar word niemand geraadpleeg nie. Hoe werk diegene se koppe?
Cyril is nou vader Kersfees. Wil nou die bietjie geld wat hier beskikbaar is uitdeel aan res van Afrika. PLUS hy nooi alle Afrikane om vrylik in RSA in te beweeg. Ons gaan verder verswelg word deur werkloses en hopeloses. Malema nou moet jy skree. As jy dink 27 persent is erg. Kyk wat gebeur volgende!!!!!!